১৭ দিন পর দেখা দিল বাঘমামা! পুরুলিয়ার জঙ্গলে ফের আতঙ্ক?

পুরুলিয়া: গতবছর ডিসেম্বরের শেষ সপ্তাহে ওড়িশার সিমলিপাল টাইগার রিজার্ভ থেকে পালিয়ে আসা বাঘিনী জিনতকে (Tigress Zeenat) খাঁচাবন্দি করতে নাস্তানাবুদ হয়েছে বন দফতর (Forest Department)। জিনতের আতঙ্ক কাটতে না কাটতে আরও একটি বাঘ (Tiger) ঢুকে পড়েছে পুরুলিয়ার (Purulia) জঙ্গলে। ঝাড়খণ্ডের সীমান্ত লাগোয়া বান্দোয়ান (Bandwan) এলাকার জঙ্গলে ঘোরাফেরা করা এই রয়্যাল বেঙ্গল টাইগারের গলায় নেই রেডিও কলার। তাই এটির অবস্থান ট্র্যাক করতেও বেগ পেতে হচ্ছে বনকর্মীদের। ছাগলের টোপ দিয়েও খাঁচাবন্দি করা যায়নি বাঘটিকে।

অবশেষে ১৭ দিন পর বান্দোয়ানের রাইকা পাহাড় এলাকায় বনদফতরের লাগানো ক্যামেরায় ধরা পড়েছে বাঘের ছবি। সম্প্রতি এই বিষয়ে জানিয়েছেন পুরুলিয়া দক্ষিণ বন বিভাগের ডিএফও পূরবী মাহাতো। তিনি জানান, ওই জঙ্গল এলাকায় মোট ৭৫টি ট্র্যাপ ক্যামেরা লাগানো ছিল। সেগুলির মধ্যে একটি ক্যামেরায় এই ছবি ধরা পড়েছে।

আরও পড়ুন: স্যালাইন কাণ্ডের জের, ফের অবস্থান বিক্ষোভে জুনিয়র ডাক্তাররা

এদিকে বাঘের উপস্থিতি জেরে এলাকায় ব্যাপক বাঘের আতঙ্ক সৃষ্টি হয়েছে।  ইতিমধ্যে জঙ্গল লাগোয়া গ্রামবাসীদের সতর্ক করার জন্য  দিন রাত চলছে মাইকিং। বাঘ ধরতে সব রকম  চেষ্টা চালান হচ্ছে বলে জানালেন ডিএফও।  জঙ্গল এলাকা জাল দিয়ে ঘিরে ফেলা হয়েছে। পাশাপাশি জঙ্গলে যেতেও নিষিদ্ধ করা হয়েছে এলাকাবাসীকে। এক্ষেত্রে কবে বাঘটি খাঁচাবন্দি হয় সেদিকেই তাকিয়ে এলাকার সাধারণ মানুষজন।

দেখুন আরও খবর:

The post ১৭ দিন পর দেখা দিল বাঘমামা! পুরুলিয়ার জঙ্গলে ফের আতঙ্ক? first appeared on KolkataTV.

The post ১৭ দিন পর দেখা দিল বাঘমামা! পুরুলিয়ার জঙ্গলে ফের আতঙ্ক? appeared first on KolkataTV.