বাঘ নিয়ে রাজনীতি! বিজেপি শাসিত ওড়িশাকে নিশানা মমতার

কলকাতা: বাঘ নিয়ে রাজনীতি করছে বিজেপি (BJP) শাসিত রাজ্য ওড়িশা (Odisha), সোমবার গঙ্গাসাগর থেকে এমনই অভিযোগ করলেন পশ্চিমবঙ্গের মুখ্যমন্ত্রী মমতা বন্দ্যোপাধ্যায় (Mamata Banerjee)। আসলে সম্প্রতি সিমলিপালের জঙ্গল থেকে আগত বাঘিনী জিনতকে (Tigress Zeenat) ধরে ওড়িশায় ফেরত পাঠিয়েছে রাজ্যের বন দফতর। বাঘিনীকে ধরতে হিমশিম খেতে হয়েছিল বনকর্মীদের। তারপরেও সেটিকে ধরে সুস্থভাবে ফেরত পাঠানো হয়েছে। তবে বাঘিনীকে ফেরত পাঠানোর পর ওড়িশা সরকারের ভূমিকা নিয়ে অসন্তোষ প্রকাশ করলেন মুখ্যমন্ত্রী মমতা বন্দ্যোপাধ্যায়।

এদিন সাগরদ্বীপের মঞ্চ থেকে মমতা বলেন, “আমাদের লোকজন যেই উদ্ধার করল, ওমনি ফোন আসতে শুরু করল। ফেরত দাও, ফেরত দাও। দিয়ে দিলাম।” তিনি আরও বলেন, “আবার একটা পাঠিয়ে দিয়েছে। এটা আবার কী! লোক পাঠিয়ে উদ্ধার করে নিয়ে যাও। আমাদের লোকেরা পাঁচ রাত না ঘুমিয়ে উদ্ধার করবে।” ওড়িশা সরকারকে নিশানা করে মমতা এদিন আরও বলেন, “পাঠালে চিরকালের জন্য পাঠাক, রেখে দিচ্ছি। তোমাদের রাখার জায়গা নেই। আমাদের ডিপ ফরেস্ট আছে রেখে দেব।”

আরও পড়ুন: ‘এইচএমপিভি নিয়ে আতঙ্কিত হওয়ার কিছু নেই ‘ বার্তা মুখ্যমন্ত্রীর

এদিন গঙ্গাসাগর থেকে মুখ্যমন্ত্রী আরও বলেন, “প্রত্যেকবার আমাদের দোষ দিলে চলবে না। আমাদের পাঁচ জেলার মানুষ অনেক ভোগান্তির শিকার হয়েছেন উদ্ধার অভিযানের জন্য।” তিনি আরও বলেন, “বন্য জন্তুকে আমরা ভালবাসি। বন্যপ্রাণীদের নিরাপত্তা দেওয়া যেমন আমাদের কাজ, তেমনই মনে রাখবেন মানুষের জীবনেরও দাম রয়েছে।” তাহলে কি জঙ্গলের বাঘ নিয়ে রাজনীতি করছে বিজেপি শাসিত ওড়িশা? মুখ্যমন্ত্রী তো তেমনটাই অভিযোগ করলেন।

দেখুন আরও খবর:

The post বাঘ নিয়ে রাজনীতি! বিজেপি শাসিত ওড়িশাকে নিশানা মমতার first appeared on KolkataTV.

The post বাঘ নিয়ে রাজনীতি! বিজেপি শাসিত ওড়িশাকে নিশানা মমতার appeared first on KolkataTV.