জিনতের ডেরায় প্রাণ হারাল বিরল ‘মেলানিস্টিক’ বাঘ

ওয়েব ডেস্ক: কিছুদিন আগেই ওড়িশার (Odisha) সিমলিপালের জঙ্গল (Simlipal Forest) থেকে আগত বাঘিনী জিনত (Tigress Zeenat) ঘুম কেড়েছিল বঙ্গবাসীর। যদিও বাঘিনীটিকে উদ্ধার করে বাড়ি পাঠিয়ে দেওয়া হয়েছে। কিন্তু এবার সেই জিনতের ডেরায় ঘটে গেল মর্মান্তিক ঘটনা। সিমলিপালের জঙ্গলে মৃত্যু হল একটি কালো বাঘের (Melanistic Tiger)। দু’বছরের ব্যবধানে ওড়িশার সিমিলিপাল ব্যাঘ্র প্রকল্পে ফের এক বিরল কালো মেলানিস্টিক বাঘের মৃত্যু হয়। রাজ্যের বন দফতরের দাবি, চোরাশিকারিদের আঘাতেই এই দুঃখজনক ঘটনা ঘটেছে।

বনকর্মীরা অভিযান চালিয়ে জঙ্গল লাগোয়া উদালা থানার তেন্তলা এবং বারিপদার বালিঘাট এলাকা থেকে চার জন চোরাশিকারিকে গ্রেফতার করেছে। তাদের কাছ থেকে উদ্ধার হয়েছে নিহত কালো বাঘের চামড়া, নখ, দাঁত এবং অন্যান্য দেহাংশ। সিমিলিপাল ব্যাঘ্রপ্রকল্পের ডেপুটি ফিল্ড ডিরেক্টর সম্রাট গৌড়া জানিয়েছেন, বাঘের দেহাংশের চাহিদা মেটাতেই এই হত্যা করা হয়েছে। ধৃতদের সঙ্গে বড় কোনও চোরাশিকারি চক্রের যোগাযোগ রয়েছে কি না, তা জানার জন্য তদন্ত চলছে।

আরও পড়ুন: মাওবাদীদের ফাঁদে কোবরা’ কমান্ডো! বস্তারের জঙ্গলে ফের হুলুস্থুল কাণ্ড

সিমিলিপাল কর্তৃপক্ষ ইতিমধ্যেই এই ঘটনার বিস্তারিত রিপোর্ট ন্যাশনাল টাইগার কনজারভেশন অথরিটির কাছে পাঠিয়েছে। সিমিলিপালের বাঘ সংরক্ষণে এই ঘটনার প্রভাব নিয়ে উদ্বেগ প্রকাশ করেছেন বিশেষজ্ঞরা। উল্লেখ্য, সাধারণ ডোরাকাটা বাঘের মধ্যে মেলানিনের আধিক্যের ফলে কালো বাঘের জন্ম হয়। এগুলিকেই মেলানিস্টিক টাইগার বা কালো বাঘ বলা হয়। সিমিলিপালের সাম্প্রতিক গণনায় এমন ১৩টি কালো বাঘের সন্ধান মিলেছে। তবে, মেলানিজমের এই জিনগত বৈচিত্র্য প্রাকৃতিক ভারসাম্যের পক্ষে খুবই বিরল এবং অনেক সময় ক্ষতিকর।

দেখুন আরও খবর: