জঙ্গলমহলে ফের বাঘের গর্জন! জিনতের খোঁজে এল তারই প্রেমিক?

ঝাড়গ্রাম: জঙ্গলমহলে ফের বাঘের আতঙ্ক। শুক্রবার ঝাড়গ্রাম (Jhargram) জেলার বেলপাহাড়ি থানার কাঁকড়াঝোড় এলাকায় পাওয়া গেল বাঘের (Tiger) পায়ের ছাপ। তারপর থেকেই শুরু হয়েছে জল্পনা। বন দফতরের (Forest Department) অনুমান, কয়েক মাস আগে ঝাড়খণ্ডে (Jharkhand) ফিরে যাওয়া বাঘটি ফের ঝাড়গ্রামের জঙ্গলে ফিরে এসেছে। যদিও সরকারি ভাবে বন দফতর এখনও কিছু জানায়নি। তবে বাঘের পায়ের ছাপ পাওয়ার খবর পেয়ে বন দফতর তৎপর হয়ে উঠেছে। বেলপাহাড়ির আমঝরনা, আমলাশোল এবং কাঁকড়াঝোড় এলাকায় মাইকিং করে স্থানীয় বাসিন্দাদের সতর্ক থাকার নির্দেশ দেওয়া হয়েছে।

গত বছর ডিসেম্বরে ওড়িশার (Odisha) সিমলিপাল থেকে বাঘিনী জিনত (Tigress Zeenat) ঝাড়খণ্ড হয়ে ঝাড়গ্রামের জঙ্গলে প্রবেশ করেছিল। বন দফতরকে বেশ বিপাকে ফেলে দেয় এই বাঘিনী। ১০ দিনের চেষ্টার পর বাঁকুড়া থেকে তাকে ধরতে সক্ষম হয় বনকর্মীরা। পরে তাকে ফের ওড়িশার সিমলিপালে পাঠিয়ে দেওয়া হয়।

আরও পড়ুন: আমুল দুধে প্রতি লিটারে ১ টাকা করে কমল দাম

তবে জিনতের ঝাড়গ্রাম ত্যাগের কয়েক মাস পর, নতুন বছরের শুরুতেই আরও একটি বাঘ এই এলাকায় ঢুকে পড়ে। পুরুলিয়ার রাইকা পাহাড়ে বেশ কিছুদিন সেটি ঘুরে বেড়ায়। বন দফতর তাকে ধরার চেষ্টা করলেও সফল হয়নি। শেষে অনুমান করা হয়, বাঘটি ঝাড়খণ্ডের দিকে ফিরে গিয়েছে।

জিনতের বিদায়ের পর দ্বিতীয় বাঘটির গতিপথ নিয়ে বিশেষজ্ঞদের দাবি ছিল চমকপ্রদ। তাঁদের মতে, বাঘটি আসলে জিনতের ‘প্রেমিক’। কারণ, জিনত যে পথ ধরে ঘুরেছিল, সেই পথ ধরে ঘুরছিল দ্বিতীয় বাঘটিও। বিশেষজ্ঞদের ব্যাখ্যা অনুযায়ী, বাঘিনীর প্রস্রাবে নির্গত ‘ফেরোমন’ নামক হরমোন বাঘটিকে আকৃষ্ট করেছিল। বন দফতরের অনুমান, সেই ‘প্রেমিক’ বাঘটিই আবার ঝাড়গ্রামে ফিরে এসেছে।

দেখুন আরও খবর:

The post জঙ্গলমহলে ফের বাঘের গর্জন! জিনতের খোঁজে এল তারই প্রেমিক? first appeared on KolkataTV.

The post জঙ্গলমহলে ফের বাঘের গর্জন! জিনতের খোঁজে এল তারই প্রেমিক? appeared first on KolkataTV.